AJD ลบ 2.34% หลังเพิ่มทุนขายผถห.เดิม 20:1 ที่ 0.80 บ.ขาย PP ที่ 1 บ.
AJD ลบ 2.34% หลังเพิ่มทุนขายผถห.เดิม 20:1 ที่ 0.80 บ.ขาย PP ที่ 1 บ.
9 ก.ย. 2558

ผู้สื่อข่าวรายงานว่า บริษัท คราวน์ เทค แอดวานซ์ จำกัด (มหาชน) หรือ AJD ณ เวลา 11.09 น. อยู่ที่ระดับ 1.67 บาท ลบ 0.04 บาท หรือ 2.34% ด้วยมูลค่าซื้อขาย 518.39 ล้านบาท
เช้านี้ นายอมร มีมะโน ประธานเจ้าหน้าที่บริหาร แจ้งว่า ที่ประชุมคณะกรรมการบริษัทเมื่อ 8 ก.ย.2558 มีมติเพิ่มทุนโดยจัดสรรการเพิ่มทุนจำนวน 80 ล้านบาท เป็นการออกหุ้นสามัญจำนวน 800 ล้านหุ้น มูลค่าที่ตราไว้หุ้นละ 0.10 บาท โดยแบ่งเป็น จำนวน 160,502,333 หุ้น เสนอขายให้กับผู้ถือหุ้นเดิมตามสัดส่วนการถือหุ้น ในอัตราส่วน 20 หุ้นเดิม : 1 หุ้นใหม่ ที่ราคาจองซื้อ 0.80 บาทต่อหุ้น
และอีกจำนวน 440,000,000 หุ้น รองรับการเสนอขายหุ้นสามัญเพิ่มทุนต่อบุคคลในวงจำกัด ซึ่งได้ขายในส่วนแรก 300,000,000 หุ้น ในราคา 1 บาท/หุ้น ให้กับ นายวิชัย วชิรพงศ์ 200 ล้านหุ้น ,นายชูเกียรติ รุจนพรพจี 50 ล้านหุ้น, นายอานนท์ชัย วีระประวัติ 30 ล้านหุ้น และ ผศ.ดร.ณัฐนันท์ ต.เทียนประเสริฐ 20 ล้านหุ้น ส่วนอีก 140,000,000 หุ้น จะจัดสรรให้แก่ PP ภายใน 12 เดือนหลังจากได้รับอนุมัติจากที่ประชุมผู้ถือหุ้นเนื่องจากบริษัทยังไม่มีความเร่งด่วนในการใช้เงินจำนวนนี้
นอกจากนั้น จะจัดสรร จำนวน 73,366,415 หุ้น เพื่อรองรับให้แก่ผู้ถือใบสำคัญแสดงสิทธิที่จะซื้อหุ้นสามัญของบริษัท ครั้งที่ 1 (AJD-W1) และใบสำคัญแสดงสิทธิที่จะซื้อหุ้นสามัญของบริษัท ครั้งที่ 2 (AJD-W2) 126,131,252 หุ้น
ทั้งนี้ บริษัทกำหนดวันจองซื้อและชำระค่าหุ้นวันที่ 23 พ.ย.2558 ถึงวันที่ 27 พ.ย. 2558 วันกำหนดรายชื่อผู้ถือหุ้น 30 ต.ค. 2558 ที่ได้รับสิทธิจองซื้อหุ้นเพิ่มทุน (Record date) ปิดสมุดทะเบียนเพื่อรวบรวมรายชื่อผู้ถือหุ้น 2 พ.ย. 2558